140 de soldați ruși, blindate și elicoptere au ajuns în Belarus.
140 de soldați rusi, plus blindate și elicoptere, au ajuns în Belarus. Soldații participă la un exercițiu comun cu Belarus și alte trei foste țări din URSS. Exercițiul "Frăția Indestructibilă 2020" simulează o operațiune de peacekeeping.
Soldați ruși înarmați până în dinți, au trecut granița în Belarus cu blindate și elicoptere de atac. Tereotic nu este invazie și nici sprijinul cerut de ultimul dictator al Europei, pentru a-și păstra puterea. Moscova a explicat că militarii participă la exercițiul denumit "Frăția Indestructibilă", alături de soldați din Belarus, Kazahstan, Kârgâzstan și Tadjikistan. Militarii republicilor post-sovietice vor simula o operațiune de menținere a păcii. Coincidență sau nu, președintele Belarusului Aleksandar Lukașenko spunea că țara riscă un război civil din cauza protestelor antiprezidențiale și ar putea fi invadată dinspre Occident.